ਸਭ ਤੋਂ ਮਾੜੀ ਗੱਲ ਇਹ ਸੀ ਕਿ ਅਮਾਂਡਾ ਨੂੰ ਨਹੀਂ ਸੀ ਪਤਾ ਕਿ ਉਹ ਇੰਨੇ ਵੱਡੇ ਕਰਜ਼ੇ ਵਿੱਚੋਂ ਕਿਵੇਂ ਨਿਕਲਣਗੇ

ਅਮਰੀਕਾ ਵਿੱਚ ਫ਼ਾਇਨਾਂਸ਼ੀਅਲ ਥੈਰੇਪਿਸਟ (ਵਿੱਤੀ ਸਮੱਸਿਆਂਵਾਂ ਦਾ ਹੱਲ ਦੱਸਣ ਵਾਲੇ) ਅਮਾਂਡਾ ਨੇ ਬੀਬੀਸੀ ਮੁੰਡੋ ਨੂੰ ਦੱਸਿਆ, "ਉਸ ਸਥਿਤੀ ਨੇ ਮੈਨੂੰ ਇਨਾਂ ਸ਼ਰਮਿੰਦਾ ਕੀਤਾ ਕਿ ਮੈਨੂੰ ਲੱਗਿਆ ਮੇਰੀਆਂ ਪੇਸ਼ੇਵਰ ਅਤੇ ਨਿੱਜੀ ਪ੍ਰਾਪਤੀਆਂ ਸਭ ਕੁਝ ਝੂਠ ਹੈ।"

ਇੱਕ ਦਿਨ ਅਮਾਂਡਾ ਨੇ ਆਪਣੀ ਮਾਂ ਨੂੰ ਉਨ੍ਹਾਂ ਦੇ ਵਾਲ ਕੱਟਣ ਲਈ ਕਿਹਾ। ਪਰ ਮਾਂ ਨੇ ਜਿਸ ਤਰ੍ਹਾਂ ਵਾਲ ਕੱਟੇ ਉਹ ਬਹੁਤ ਹੀ ਖ਼ਰਾਬ ਲੱਗ ਰਹੇ ਸਨ। ਤਦ ਮਾਂ ਨੇ ਕਿਹਾ ਇਨਾਂ ਨੂੰ ਠੀਕ ਕਰਵਾਉਣ ਲਈ ਤੁਰੰਤ ਆਪਣੇ ਹੈਅਰਡਰੈਸਰ ਕੋਲ ਜਾਓ।

ਇਹ ਵੀ ਪੜ੍ਹੋ

ਪਰ ਅਮਾਂਡਾ ਨੇ ਕਿਹਾ, "ਮੈਂ ਨਹੀਂ ਜਾ ਸਕਦੀ। ਮੈਂ ਉਥੇ ਵਾਪਸ ਨਹੀਂ ਜਾ ਸਕਦੀ ਕਿਉਂਕਿ ਮੈਂ ਉਸਨੂੰ ਇੱਕ ਬਾਉਂਸ ਚੈਕ ਦਿੱਤਾ ਹੈ।"

ਉਸ ਸਮੇਂ ਅਮਾਂਡਾ ਨੇ ਆਪਣੀ ਮਾਂ ਨੂੰ ਪੂਰੀ ਸੱਚਾਈ ਦੱਸਣੀ ਪਈ। ਅਮਾਂਡਾ ਨੇ ਦੱਸਿਆ ਕਿ ਉਨ੍ਹਾਂ ਸਿਰ 19 ਹਜ਼ਾਰ ਡਾਲਰ (ਕਰੀਬ 14 ਲੱਖ ਰੁਪਏ) ਦਾ ਕਰਜ਼ ਹੈ।

ਵਿੱਤੀ ਯੋਜਨਾ

ਸਭ ਤੋਂ ਮਾੜੀ ਗੱਲ ਇਹ ਸੀ ਕਿ ਅਮਾਂਡਾ ਨੂੰ ਨਹੀਂ ਸੀ ਪਤਾ ਕਿ ਉਹ ਇੰਨੇ ਵੱਡੇ ਕਰਜ਼ੇ ਵਿੱਚੋਂ ਕਿਵੇਂ ਨਿਕਲਣਗੇ।

ਹਾਲਾਂਕਿ, ਉਸ ਸਮੇਂ ਮਾਂ ਦੀ ਮਦਦ ਨਾਲ ਅਮਾਂਡਾ ਨੇ ਆਪਣੇ ਬਿਲਾਂ ਦਾ ਭੁਗਤਾਨ ਕੀਤਾ। ਇਸ ਤੋਂ ਬਾਅਦ ਉਨ੍ਹਾਂ ਮਹੀਨੇ ਦਾ ਇੱਕ ਬਜਟ ਬਣਾਇਆ ਅਤੇ ਵਿੱਤੀ ਯੋਜਨਾ ਬਣਾਈ। ਅਮਾਂਡਾ ਨੇ ਪਹਿਲਾਂ ਕਦੀ ਵੀ ਅ... ਅਧਿਕਤਮ 4000 ਅੱਖਰਾਂ ਲਈ ਲੇਖ ਨੂੰ ਜਾਰੀ ਰੱਖੋ:
ਜਿਹਾ ਨਹੀਂ ਸੀ ਕੀਤਾ।

ਅਮਾਂਡਾ ਕਲੇਮੈਨ ਕਹਿੰਦੇ ਹਨ, "ਮੈਂ ਹਮੇਸ਼ਾਂ ਬਜਟ ਬਣਾਉਣ ਤੋਂ ਬਚਦੀ ਸੀ ਕਿਉਂਕਿ ਮੈਨੂੰ ਲੱਗਦਾ ਸੀ ਇਸ ਨਾਲ ਮੇਰੀ ਆਜ਼ਾਦੀ ਖ਼ਤਮ ਹੋ ਜਾਂਦੀ ਹੈ।"

ਪਰ ਬਜਟ ਬਣਾਉਣ ਨਾਲ ਪਤਾ ਲੱਗਿਆ ਕਿ ਇਸ ਨਾਲ ਉਨ੍ਹਾਂ ਦੀ ਆਜ਼ਾਦੀ ਵੱਧ ਗਈ ਹੈ ਅਤੇ ਹੌਲੀ ਹੌਲੀ ਖ਼ਰਚੇ ਵੀ ਘੱਟ ਹੋਏ ਹਨ। ਉਹ ਬਚਤ ਕਰ ਪਾ ਰਹੇ ਹਨ ਜਿਸ ਨਾਲ ਉਹ ਆਪਣੇ ਕਰਜ਼ਿਆਂ ਦਾ ਭੁਗਤਾਨ ਕਰ ਰਹੇ ਹਨ।

ਅਮਾਂਡਾ ਕਹਿੰਦੇ ਹਨ ਕਿ ਉਸ ਹੇਅਰਕੱਟ ਦੇ ਕਰਜ਼ ਕਰਕੇ ਮੈਨੂੰ ਮੇਰਾ ਸਹੀ ਰਾਹ ਮਿਲ ਗਿਆ ਜਿਥੇ ਮੈਂ ਪੈਸਿਆਂ ਨੂੰ ਲੈ ਕੇ ਵੱਧ ਸਮਝਦਾਰ ਹੋ ਗਈ ਅਤੇ ਮੈਨੂੰ ਮੇਰੀ ਜ਼ਿੰਦਗੀ ਦਾ ਜਨੂੰਨ ਮਿਲ ਗਿਆ।

ਕਈ ਸਾਲਾਂ ਤੱਕ ਸਮਾਜ ਸੇਵਾ ਦਾ ਕੰਮ ਕਰਨ ਤੋਂ ਬਾਅਦ ਆਪਣੇ ਇਸ ਜਨੂੰਨ ਕਰਕੇ ਅਮਾਂਡਾ ਕਲੇਮੈਨ ਇੱਕ ਫ਼ਾਈਨਾਂਸ਼ੀਅਲ ਥੈਰੇਪਿਸਟ ਬਣ ਗਏ ਹਨ।

ਅਮਾਂਡਾ ਦੱਸਦੇ ਹਨ ਕਿ ਘਬਰਾਹਟ ਉਸ ਸਮੇਂ ਹੁੰਦੀ ਹੈ ਜਦੋਂ ਸਾਡਾ ਸਰੀਰ ਅਤੇ ਦਿਮਾਗ ਸੰਕੇਤ ਦਿੰਦਾ ਹੈ ਕਿ ਕੁਝ ਅਜਿਹਾ ਹੈ ਜੋ ਸਹੀ ਨਹੀਂ ਹੈ

ਵਿੱਤੀ ਘਬਰਾਹਟ ਕੀ ਹੈ

ਹੁਣ ਕਲੇਮੈਨ ਅਜਿਹੇ ਲੋਕਾਂ ਦੀ ਮਦਦ ਕਰਦੇ ਹਨ ਜਿਨ੍ਹਾਂ ਨੂੰ ਵਿੱਤੀ ਤਣਾਅ ਦੀ ਸਮੱਸਿਆ ਹੈ। ਉਹ ਕੰਪਨੀਆਂ ਦੇ ਨਾਲ ਜੁੜੇ ਹਨ, ਕੋਰਸ ਕਰਵਾਉਂਦੇ ਹਨ ਅਤੇ ਇਨਾਂ ਵਿਸ਼ਿਆਂ 'ਤੇ ਲਿਖਦੇ ਹਨ।

ਅਮਾਂਡਾ ਦੱਸਦੇ ਹਨ ਕਿ ਘਬਰਾਹਟ ਉਸ ਸਮੇਂ ਹੁੰਦੀ ਹੈ ਜਦੋਂ ਸਾਡਾ ਸਰੀਰ ਅਤੇ ਦਿਮਾਗ ਸੰਕੇਤ ਦਿੰਦਾ ਹੈ ਕਿ ਕੁਝ ਅਜਿਹਾ ਹੈ ਜੋ ਸਹੀ ਨਹੀਂ ਹੈ, ਉਸ 'ਤੇ ਧਿਆਨ ਦਿਓ।

ਇਹ ਸਾਡੇ ਲਈ ਖ਼ਤਰੇ ਦੀ ਘੰਟੀ ਹੈ ਕਿ ਹੁਣ ਉਸ ਮੁਸ਼ਕਿਲ ਸਥਿਤੀ ਨਾਲ ਨਜਿੱਠਣ ਦਾ ਸਮਾਂ ਆ ਗਿਆ ਹੈ। ਹਾਲਾਂਕਿ, ਅਕਸਰ ਹੁੰਦਾ ਇਹ ਹੈ ਕਿ ਲੋਕ ਜਦੋਂ ਘਬਰਾਹਟ ਮਹਿਸੂਸ ਕਰਦੇ ਹਨ ਤਾਂ ਮੁਸ਼ਕਿਲਾਂ ਵੱਲ ਧਿਆਨ ਦੇਣਾ ਬੰਦ ਕਰ ਦਿੰਦੇ ਹਨ।

ਅਮਾਂਡਾ ਕਹਿੰਦੇ ਹਨ ਕਿ ਇਸ ਲਈ ਅਸੀਂ ਪੈਸਿਆਂ ਨੂੰ ਲੈ ਕੇ ਘਬਰਾਹਟ ਮਹਿਸੂਸ ਕਰਦੇ ਹਾਂ। ਅਸੀਂ ਅਕਸਰ ਇਸ ਬਾਰੇ ਸੋਚਦੇ ਨਹੀਂ ਅਤੇ ਹਾਲਤ ਹੋਰ ਖ਼ਰਾਬ ਹੋ ਜਾਂਦੀ ਹੈ ਕਿ ਅਸੀਂ ਜੋਸ਼ ਵਿੱਚ ਫ਼ੈਸਲੇ ਲੈ ਲੈਂਦੇ ਹਾਂ।

ਉਹ ਦੱਸਦੇ ਹਨ ਕਿ ਇਨਾਂ ਫ਼ੈਸਲਿਆ ਕਰਕੇ ਹਾਲਾਤ ਹੋਰ ਖ਼ਰਾਬ ਹੋ ਜਾਂਦੇ ਹਨ ਜਿਸ ਨਾਲ ਘਬਰਾਹਟ ਹੋਰ ਵੱਧ ਜਾਂਦੀ ਹੈ। ਇਸ ਤਰ੍ਹਾਂ ਅਸੀਂ ਚੱਕਰ ਵਿੱਚ ਫ਼ਸਦੇ ਤੁਰੇ ਜਾਂਦੇ ਹਾਂ। 

ਇਸ ਲਈ ਸਭ ਤੋਂ ਪਹਿਲਾਂ ਆਪਣੀ ਘਬਰਾਹਟ ਵੱਲ ਧਿਆਨ ਦਿਓ ਅਤੇ ਗ਼ਹਿਰਾਈ ਨਾਲ ਸੋਚੋ ਕਿ ਤੁਹਾਡੇ ਨਾਲ ਕੀ ਹੋ ਰਿਹਾ ਹੈ।

ਅਮਾਂਡਾ ਵਿੱਤੀ ਘਬਰਾਹਟ ਵਿੱਚੋਂ ਨਿਕਲਣ ਦੇ ਤਰੀਕੇ ਦੱਸਦੇ ਹਨ:

ਬਜਟ ਬਣਾਉਣ ਨਾਲ ਪਤਾ ਲੱਗਿਆ ਕਿ ਇਸ ਨਾਲ ਉਨ੍ਹਾਂ ਦੀ ਆਜ਼ਾਦੀ ਵੱਧ ਗਈ ਹੈ ਅਤੇ ਹੌਲੀ ਹੌਲੀ ਖ਼ਰਚੇ ਵੀ ਘੱਟ ਹੋਏ ਹਨ

1. ਆਪਣੀ ਉਤਸੁਕਤਾ ਵਧਾਓ

ਪਹਿਲਾ ਕੰਮ ਇਹ ਹੈ ਕਿ ਪੈਸਿਆਂ ਨੂੰ ਲੈ ਕੇ ਉਤਸੁਕ ਹੋਣਾ ਸਿੱਖੋ। ਤੁਹਾਡੀ ਵਿੱਤੀ ਜ਼ਿੰਦਗੀ ਵਿੱਚ ਕੀ ਹੋ ਰਿਹਾ ਹੈ, ਇਹ ਉਸ ਵਿੱਚ ਅਸਲ ਦਿਲਚਸਪੀ ਲੈਣ ਵਰਗਾ ਹੈ ਬਜਾਇ ਇਸ ਦੇ ਕਿ ਤੁਸੀਂ ਸਿਰਫ਼ ਆਪਣੇ ਕਰਜ਼ੇ ਨਿਪਟਾਉਣ ਬਾਰੇ ਸੋਚੋ।

ਇਸ ਲਈ ਇੱਕ ਸਹੀ ਤਰੀਕਾ ਇਹ ਕਿ ਆਪਣੇ ਆਪ ਨੂੰ ਪੁੱਛੋ ਕਿ ਸਾਡੇ ਪੈਸਿਆਂ ਤੋਂ ਸਾਡੇ ਬਾਰੇ ਕੀ ਪਤਾ ਲੱਗਦਾ ਹੈ, ਕਿ...